Folketing
2010-04-12

Der gælder dog stadig, at den gennemsnitlige belægningsgrad, opgjort som den gennemsnitlige belægning for det aktuelle hold af kyllinger og de to forudgående hold af slagtekyllinger i samme hus, fortsat på intet tidspunkt må overstige 40 kg pr. m2. Desuden vil forslaget skærpe tilsynet med slagtekyllingernes velfærd, i forbindelse med at de ankommer til slagteriet. Bedre oplysning fra producentens og skærpet kontrol og overvågning fra embedsdyrlægens side skal betyde, at slagtekyllingers forhold jævnligt kontrolleres og sikres. Det er vi tilfredse med. Det er godt, at vi med det her forslag på den måde kan forbedre dyrevelfærden for slagtekyllinger og sikre, at de opdrættes under rimelige og ordentlige forhold. Med de ord skal jeg tilsige Venstres fulde støtte til forslaget.